Söödslaswiksche Wäälerferbånd

Di Söödslaswiksche Wäälerferbånd as en regjonåål partai, wat e inträse foon e Frasche än Dånsche önj Slaswik-Holstiinj fertreet. E partai wörd di 30. önj e Samermoune 1948 grünläid. Eefter e woolruchte as e partai önj e loondäi foon Slaswik-Holstiinj än önj e bundesdäi foon dåt Fiiw-Prosänt-Hanernis befrid. Di SSW schal ouers tumanst sü foole steeme wane, as bai e fordiiling foon sate foon dåt leest mandoot nüsi san.

Eefter e loondäiswool önj Slaswik-Holstiinj 2012 mååged e partai ma jü SPD än e Gräine jü sünåmd küstkoalitsjoon (uk Dånsche-Åmpel nåmd) än ouernüm deerbai uk for di jarste keer en ministeråmt.

Tu e Bundesdäiswool 2021 as di SSW for di jarste keer sunt 60 iir wi önjtrin än köö en bundesdäimandoot wane: san spasekandidoot Stefan Seidler hiirt tu di 20. tjiisk Bundesdäi önj.

 Kiik uk deer 

Weeblinks
 E hüüsesid foon e SSW aw Mooring

Kategorie:Partei